Document ID: 31978R2771

Title and Content:
ΚΑΝΟΝΙΣΜΟΣ (ΕΟΚ) αριθ. 2771/78 ΤΗΣ ΕΠΙΤΡΟΠΗΣ της 28ης Νοεμβρίου 1978 περί τρίτης τροποποιήσεως του κανονισμού (ΕΟΚ) αριθ. 1528/78 "περί των λεπτομερειών εφαρμογής του καθεστώτος ενισχύσεως για τις αποξηραμένες ζωοτροφές" Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, τον κανονισμό (ΕΟΚ) αριθ. 1117/78 του Συμβουλίου της 22ας Μαΐου 1978 περί κοινής οργανώσεως αγοράς στον τομέα των αποξηραμένων ζωοτροφών (1), και κυρίως το άρθρο 6 παράγραφος 3, Εκτιμώντας: ότι το άρθρο 3 του κανονισμού (ΕΟΚ) αριθ. 1528/78 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 2744/78 (3), προβλέπει κυρίως την προσαρμογή η οποία πρέπει να επιτευχθεί για τις προσφορές και τις τιμές cif Regensburg- ότι η πείρα απέδειξε ότι αυτή η προσαρμογή δεν είναι πλέον κατάλληλη για την κατάσταση της αγοράς- ότι πρέπει συνεπώς να καταργηθεί αυτή η προσαρμογή- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Αποξηραμένων Ζωοτροφών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το άρθρο 3 παράγραφος 1 υπό ε) του κανονισμού (ΕΟΚ) αριθ. 1528/78 αντικαθίσταται από το ακόλουθο κείμενο: "ε) προϊόντα παραδιδόμενα cif Regensburg, το ύψος των δεν προσαρμόζεται." Άρθρο 2 Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος. Έγινε στις Βρυξέλλες, στις 28 Νοεμβρίου 1978.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2477
2656
2149
2443

EuroVoc IDs (Expanded): 2477
2656
2149
2443

Dataset Source: meu

Split: train